Valmir Berisha

Valmir Berisha (s. 6. kesäkuuta 1996 Albania) on albanialaissyntyinen ruotsalainen jalkapalloilija, joka edustaa Kreikan Superliigassa pelaavaa Panathinaikos FC:tä lainalla AS Romasta. Vasenjalkainen Berisha on pelipaikaltaan hyökkääjähttp://www.transfermarkt.co.uk/valmir-berisha/profil/spieler/226146.

 Ura 
 Seurajoukkueura 
Berisha aloitti junioriuransa Halmstads BK:ssa, josta hän siirtyi tammikuussa 2014 Italian Serie A:n AS Roman Primavera-joukkueeseen. Berisha pelasi joukkueessa puoli vuotta, ennen kuin hän siirtyi elokuussa 2014 lainalla Kreikan Superliigan Panathinaikos FC:hen. Debyytti pääsarjatasolla tapahtui toukokuussa 2015 AO Kerkyraa vastaanhttp://nr.soccerway.com/players/valmir-berisha/270570/.

 Maajoukkueura 
Berisha kuului Ruotsin alle 17-vuotiaiden joukkueeseen vuoden 2013 MM-kilpailuissa Yhdistyneissä arabiemiirikunnissa. Hän teki turnauksessa seitsemässä ottelussa yhtä monta maalia ollen turnauksen paras maalintekijähttp://www.fifa.com/worldfootball/statisticsandrecords/players/player=371813/ . Ruotsi voitti turnauksesta pronssia. Yhteensä Berisha pelasi alle 17-vuotiaiden maajoukkueessa 16 ottelua tehden kymmenen maalia. Vuodesta 2014 Berisha on kuulunut Ruotsin alle 19-vuotiaiden maajoukkueeseen.

 Muuta 
Berishaa on kutsuttu lempinimellä Uusi Zlatan Ibrahimovićhttp://bleacherreport.com/articles/1876804-liverpool-reportedly-nearing-transfer-of-new-zlatan-ibrahimovic-valmir-berisha. Lempinimi juontaa juurensa Berishan pelityylin ja taustojen samankaltaisuuteen Ruotsin maajoukkueen tähtipelaajan Zlatan Ibrahimovićin kanssa.

 Lähteet 

Luokka:Ruotsalaiset jalkapalloilijat
Luokka:Vuonna 1996 syntyneet
Luokka:Elävät henkilöt